CELEX: 32017D0050
Language: et
Date: 2017-01-11 00:00:00
Title: Nõukogu otsus (ÜVJP) 2017/50, 11. jaanuar 2017, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)

12.1.2017   
            
            
               ET
            
            
               Euroopa Liidu Teataja
            
            
               L 7/18
            
         NÕUKOGU OTSUS (ÜVJP) 2017/50,
   11. jaanuar 2017,
   millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali). Missiooni volitused ja lähtesumma kehtestati kuni 14. jaanuarini 2017.
            
         
               (2)
            
            
               Pärast missiooni strateegilist läbivaatamist soovitas poliitika- ja julgeolekukomitee, et missiooni EUCAP Sahel Mali volitusi tuleks kohandada ja pikendada kahe aasta võrra. Tuleks kehtestada lähtesumma ajavahemikuks 15. jaanuarist 2017 kuni 14. jaanuarini 2018.
            
         
               (3)
            
            
               Otsust 2014/219/ÜVJP tuleks seega vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/219/ÜVJP muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Eesmärk ja ülesanded
               1.   EUCAP Sahel Mali eesmärk on võimaldada Mali võimudel taastada ja säilitada põhiseaduslik ja demokraatlik kord, samuti tingimused püsivaks rahuks, ning taastada ja säilitada riigivõim ja legitiimsus kogu Mali territooriumil tema valitsusasutuste tõhusa ümberpaigutamise abil.
               2.   Selleks, et toetada riigivõimu taastamist Malis ning 15. mail ja 20. juunil 2015 allkirjastatud rahu ja leppimise saavutamise kokkuleppe rakendamist, aitab EUCAP Sahel Mali tihedas koostöös teiste rahvusvaheliste osalejatega, eelkõige MINUSMAga (ÜRO mitmemõõtmeline integreeritud stabiliseerimismissioon Malis), sisejulgeolekujõududel viia ellu uue valitsuse poolt kinnitatud julgeolekureformi ja nõustab neid, eesmärgiga:
               
                           a)
                        
                        
                           parandada nende toimimise tõhusust;
                        
                     
                           b)
                        
                        
                           taastada nende käsuliinid;
                        
                     
                           c)
                        
                        
                           tugevdada valitsusasutuste ja kohtute rolli nende missioonide juhtimisel ja kontrollil; ning
                        
                     
                           d)
                        
                        
                           hõlbustada nende tagasisiirmist riigi põhjaossa.
                        
                     3.   EUCAP Sahel Mali annab oma tavapärase tegevuse kaudu panuse, et parandada koostalitlusvõimet ja kooskõlastamist Saheli G5-riikide sisejulgeolekujõudude ja Mali sisejulgeolekujõudude vahel.
               4.   Oma eesmärgi saavutamiseks tegutseb EUCAP Sahel Mali vastavalt nõukogu poolt 17. märtsil 2014 heaks kiidetud kriisiohjamise kontseptsioonis kindlaks määratud strateegilistele operatsioonijuhistele, mida on edasi arendatud nõukogu poolt heaks kiidetud operatsiooni plaanimise dokumentides.“
            
         
               2)
            
            
               Artikli 14 lõige 1 asendatakse järgmisega:
               „1.   EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. aprill 2014 kuni 14. jaanuar 2015 on 5 500 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2015 kuni 14. jaanuar 2016 on 11 400 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2016 kuni 14. jaanuar 2017 on 19 775 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2017 kuni 14. jaanuar 2018 on 29 800 000 eurot. Järgnevateks ajavahemikeks määratava lähtesumma otsustab nõukogu.“
            
         
               3)
            
            
               Artiklit 17 muudetakse järgmiselt:
               
                           a)
                        
                        
                           lisatakse järgmine lõige:
                           „1a.   Kõrgel esindajal on volitused avaldada Euroopa Piiri- ja Rannikuvalve Ametile (Frontex) missioon EUCAP Sahel Mali läbiviimisel tekkinud ELi salastatud teavet ja dokumente kuni salastatuse tasemeni, mille määrab kindlaks nõukogu vastavalt otsusele 2013/488/EL. Selle jaoks sõlmitakse asjakohased kokkulepped kõrge esindaja ja Frontexi vahel.“;
                        
                     
                           b)
                        
                        
                           lõige 4 asendatakse järgmisega:
                           „4.   Kõrge esindaja võib kooskõlas otsuse 2013/488/EL VI lisa VII jaoga delegeerida käesolevas artiklis osutatud volitused ja õiguse sõlmida käesolevas artiklis osutatud kokkuleppeid Euroopa välisteenistuse töötajatele, tsiviiloperatsioonide ülemale ja/või missiooni juhile.“
                        
                     
         
               4)
            
            
               Artikli 18 viimane lause asendatakse järgmisega:
               „Seda kohaldatakse kuni 14. jaanuarini 2019.“
            
         Artikkel 2
   Jõustumine
   Käesolev otsus jõustub selle vastuvõtmise päeval.
   
      Brüssel, 11. jaanuar 2017
      
         
            Nõukogu nimel
         
         
            eesistuja
         
         L. GRECH
      
   
   
      (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), (ELT L 113, 16.4.2014, lk 21).